pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ส่งเสริมเรียนภาษาจีน
วันพฤหัสบดีที่ 14 พฤศจิกายน 2562
ส่งเสริมเรียนภาษาจีน
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานพิธีเปิดศูนย์วัฒนธรรมไทย - จีน ในโอกาสฉลองครบรอบ 72 ปี ของการก่อตั้งโรงเรียนราษฎร์วิทยา (ตี่มิ้ง) ในความอุปถัมภ์ของแม่สอดมูลนิธิสามัคคีการกุศล อําเภอแม่สอด จังหวัดตาก
เมื่อวันศุกร์ที่ 8 พฤศจิกายน 2562 เวลา 8.30 น. นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานพิธีเปิดศูนย์วัฒนธรรมไทย - จีน ในโอกาสฉลองครบรอบ 72 ปี ของการก่อตั้งโรงเรียนราษฎร์วิทยา (ตี่มิ้ง) ในความอุปถัมภ์ของแม่สอดมูลนิธิสามัคคีการกุศล อําเภอแม่สอด จังหวัดตาก พร้อมมอบนโยบายการเรียนการสอนภาษาจีน แก่ครูสอนภาษาจีนจากทั่วประเทศ กว่า 800 คน โดยมีนายกมล รอดคล้าย ที่ปรึกษารัฐมนตรีช่วยว่าการกระทรวงศึกษาธิการ นายพะโยม ชิณวงศ์ ประธานคณะทํางานรัฐมนตรีว่าการกระทรวงศึกษาธิการ นายสมชัย กิจเจริญรุ่งโรจน์ รองผู้ว่าราชการจังหวัดตาก ดร.ปณิธิ ตั้งผาติ นายกสภาบริหารการศึกษาโรงเรียนราษฎร์วิทยา (ตี่มิ้ง) คณะผู้บริหาร ครู และนักเรียน ร่วมให้การต้อนรับ
รมช.ศึกษาธิการ กล่าวแสดงความยินดีในพิธีเปิดศูนย์วัฒนธรรมไทย - จีน ด้วยภาษาจีนกลาง ตอนหนึ่งว่า 你好 很高兴参加72周年庆典并开设泰中文化中心. 今天在迪明学校. 我感到非常高兴和非常愿意. 恭喜啦 并对全体人员表示感谢 那提供了很好的教育 发自内心的感谢. ซึ่งแปลความว่า สวัสดีค่ะ มีความยินดีที่ได้มาร่วมงานฉลองครบรอบ 72 ปี และเปิดศูนย์วัฒนธรรมไทย - จีน ณ โรงเรียนตี่มิ้ง ในวันนี้ รู้สึกดีใจและมีความเต็มใจเป็นอย่างยิ่ง พร้อมขอแสดงความยินดีและแสดงความชื่นชมบุคลากรทุกท่าน ที่ได้จัดการศึกษาได้เป็นอย่างดีเยี่ยม ขอบพระคุณจากใจค่ะ
โรงเรียนราษฎร์วิทยา (ตี่มิ้ง) ในความอุปถัมภ์ของแม่สอดมูลนิธิสามัคคีการกุศล อําเภอแม่สอด จังหวัดตาก ซึ่งก่อตั้งขึ้นเมื่อปี 2490 โดยกลุ่มชาวจีนโพ้นทะเลที่รวมตัวก่อตั้งสถานศึกษาภาษาจีน เพื่อให้บุตรหลานได้ศึกษาตลอดจนสืบทอดภาษาและวัฒนธรรมประเพณีของชาวจีน และโรงเรียนได้รับการยอมรับจากชุมชนในเรื่องของการจัดการเรียนการสอนภาษาจีนในเวลาต่อมา จนกระทั่งในปี 2552 ได้รับการประกาศจากสํานักงานกิจกรรมชาวจีนโพ้นทะเล สํานักนายกรัฐมนตรี สาธารณรัฐประชาชนจีน ให้เป็น “โรงเรียนต้นแบบการสอนภาษาจีนรุ่นแรกของโลก” นอกจากนี้ ยังมีผลงานเป็นที่ประจักษ์จากการประกวดและแข่งขันมากมาย อาทิ รางวัลโรงเรียนพระราชทาน ปี 2550 และปี 2555, รางวัลชนะเลิศเหรียญทองคํา การแข่งขันเพชรยอดมงกุฎภาษาจีน ครั้งที่ 13 (นานาชาติ) ปีการศึกษา 2559, รางวัลชนะเลิศ เหรียญทอง การพูดเพื่ออาชีพภาษาจีน การแข่งขันงานศิลปะหัตถกรรมวิชาการเรียน ครั้งที่ 67 ระดับชาติ ปีการศึกษา 2560 เป็นต้น
“ขอแสดงความยกย่องชื่นชมยินดีต่อแม่สอดมูลนิธิสามัคคีการกุศลและโรงเรียน ในโอกาสที่โรงเรียนราษฎร์วิทยา (ตี่มิ้ง) ครบรอบ 72 ปี ของการจัดการเรียนการสอนภาษาจีนแก่เด็กและเยาวชนในพื้นที่นี้ รวมทั้งมีความมุ่งมั่นก่อตั้ง “ศูนย์วัฒนธรรมไทย - จีน” เพื่อเป็นแหล่งศึกษา เรียนรู้ สําหรับนักเรียนและประชาชนทั่วไปในพื้นที่ภาคเหนือ และส่งเสริมการแลกเปลี่ยนวัฒนธรรมของทั้งสองประเทศ อันจะนํามาซึ่งความสัมพันธ์อันดีที่ยั่งยืนตลอดไป” รมช.ศึกษาธิการ กล่าว
จากนั้น รมช.ศึกษาธิการ เป็นประธานตัดริบบิ้นและเปิดผ้าแพรรูปปั้นปรมาจารย์ขงจื่อ พร้อมร่วมพิธีวางศิลาฤกษ์ก่อสร้างอาคารหอประชุม และรับชมการแสดงของนักเรียน เพื่อฉลองครบรอบ 72 ปีของการก่อตั้งโรงเรียน
นวรัตน์ รามสูต: สรุป/เรียบเรียง
กิตติพงษ์ ศรีอาคาร: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-วศ.อว. เปิดศูนย์ให้ความรู้ สู้ภัย COVID-19
วันพุธที่ 1 เมษายน 2563
วศ.อว. เปิดศูนย์ให้ความรู้ สู้ภัย COVID-19
วศ.อว. เปิดศูนย์ให้ความรู้ สู้ภัย COVID-19
กรมวิทยาศาสตร์บริการ (วศ.) กระทรวงการอุดมศึกษา วิทยาศาสตร์ วิจัยและนวัตกรรม (อว.) จัดตั้งศูนย์บริการประชาชน (Call Center) เพื่อร่วมมือร่วมใจให้ความรู้ความเข้าใจทางวิทยาศาสตร์เกี่ยวกับข้อสงสัยในเรื่องของเจล แอลกอฮอล์ น้ํายาฆ่าเชื้อ ฯลฯ โดยจัดให้มีนักวิทยาศาสตร์ตอบข้อมูล ข้อสงสัย เริ่มตั้งแต่วันนี้ สอบถามสายด่วนได้ที่ โทร 02 201 7000
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีเน้นย้ำ รัฐบาลมุ่งแก้ไขปัญหาการบริหารจัดการน้ำอย่างยั่งยืน การลงพื้นที่เป็นไปเพื่อการรับฟังความต้องการของประชาชน การพิจารณาโครงการต่างๆเป็นไปตามความเหมาะสม
วันอังคารที่ 12 มิถุนายน 2561
นายกรัฐมนตรีเน้นย้ํา รัฐบาลมุ่งแก้ไขปัญหาการบริหารจัดการน้ําอย่างยั่งยืน การลงพื้นที่เป็นไปเพื่อการรับฟังความต้องการของประชาชน การพิจารณาโครงการต่างๆเป็นไปตามความเหมาะสม
นายกรัฐมนตรีเน้นย้ํา รัฐบาลมุ่งแก้ไขปัญหาการบริหารจัดการน้ําอย่างยั่งยืน การลงพื้นที่เป็นไปเพื่อการรับฟังความต้องการของประชาชน การพิจารณาโครงการต่างๆเป็นไปตามความเหมาะสม
วันนี้ (12 มิถุนายน 2561) เวลา 13.45 น. ณ บริเวณอาคารเฉลิมพระเกียรติฯ มหาวิทยาลัยราชภัฏนครสวรรค์ จังหวัดนครสวรรค์ พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีนอกสถานที่อย่างเป็นทางการว่า การลงพื้นที่ตลอดระยะเวลา 4 ปีที่ผ่านมาเป็นการลงพื้นที่เพื่อรับฟังความต้องการของประชาชน ขอบคุณผู้ว่าราชการจังหวัดทุกจังหวัดของกลุ่มจังหวัดภาคเหนือตอนล่าง 2 (นครสวรรค์ กําแพงเพชร พิจิตร และอุทัยธานี) รวมทั้งข้าราชการ หน่วยงานที่เกี่ยวข้องทุกภาคส่วน ซึ่งก่อนการประชุมคณะรัฐมนตรีได้มีการหารือร่วมกับคณะกรรมการต่าง ๆ ในระดับจังหวัด มีการรับฟังข้อเสนอ และความต้องการที่มาจากภาคประชาชน และเอกชนในพื้นที่ ซึ่งได้มีการพิจารณาเรื่องโครงสร้างพื้นฐาน รถไฟ เส้นทางคมนาคม โดยรัฐบาลมีแผนการดําเนินงานอยู่แล้ว และยืนยันว่าจะมีการพิจารณาอย่างเหมาะสม สอดคล้องกับแผนการใช้จ่ายงบประมาณประจําปีฯ
ในส่วนการแก้ไขปัญหาการบริหารจัดการแหล่งน้ํา ได้แก่ บึงสีไฟ จังหวัดพิจิตร และบึงบอระเพ็ด จังหวัดนครสวรรค์ ซึ่งถือว่าเป็นทะเลสาบขนาดใหญ่ของประเทศไทย และเป็นพื้นที่ชุ่มน้ํา ได้มีการขุดลอกเพื่อพัฒนา ปรับปรุงพื้นที่ไปแล้วบางส่วน ทําให้มีปริมาณน้ําเพิ่มมากขึ้นถึง 10 เท่า ซึ่งมีความจําเป็นต้องเร่งดําเนินการเพราะเป็นแหล่งน้ําต้นทุน ทั้งยังเป็นการช่วยแก้ปัญหาน้ําท่วมในพื้นที่อันเกิดจากการตื้นเขินของแหล่งน้ําดังกล่าว ส่งผลให้ไม่สามารถแก้ปัญหาน้ําท่วมในฤดูน้ําหลากได้ จึงต้องหามาตรการที่เหมาะสมในการแก้ไขปัญหาดังกล่าวอย่างยั่งยืน และมีการบูรณาการร่วมด้วย โดยมีสํานักงานทรัพยากรน้ําแห่งชาติร่วมกับหน่วยงานที่เกี่ยวข้องกว่า 30 หน่วยงาน บูรณาการทํางานแก้ไขระบบบริหารจัดการน้ําครอบคลุมทุกพื้นที่ของประเทศ รวม 77 จังหวัด 25 ลุ่มน้ํา โดยเน้นย้ําการขุดลอก การทําประตูน้ําระหว่างแม่น้ําน่าน แม่น้ําพิจิตร ซึ่งคาดว่าจะเริ่มดําเนินการได้ในช่วงต้นปี 2562 โดยจะต้องสํารวจ ศึกษา จัดเตรียมด้านงบประมาณ และความพร้อมในทุก ๆ ด้านอย่างเป็นระบบ
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดกิจกรรมเสริมสร้างความรู้ความเข้าใจเกี่ยวกับกรุงรัตนโกสินทร์ และพระมหากรุณาธิคุณของพระมหากษัตริย์ไทย
วันพฤหัสบดีที่ 6 กรกฎาคม 2560
ปลัดวธ.เป็นประธานในพิธีเปิดกิจกรรมเสริมสร้างความรู้ความเข้าใจเกี่ยวกับกรุงรัตนโกสินทร์ และพระมหากรุณาธิคุณของพระมหากษัตริย์ไทย
ปลัดวธ.เป็นประธานในพิธีเปิดกิจกรรมเสริมสร้างความรู้ความเข้าใจเกี่ยวกับกรุงรัตนโกสินทร์ และพระมหากรุณาธิคุณของพระมหากษัตริย์ไทย
วันที่ 6 กรกฎาคม 2560 เวลา 11.30 น. นายกฤษศญพงษ์ ศิริ ปลัดกระทรวงวัฒนธรรมเป็นประธานในพิธีเปิดกิจกรรมเสริมสร้างความรู้ความเข้าใจเกี่ยวกับกรุงรัตนโกสินทร์ และพระมหากรุณาธิคุณของพระมหากษัตริย์ไทย ภายใต้โครงการมหกรรมวัฒนธรรมรัตนโกสินทร์ ครั้งที่ 2 โดยมีนายพีรพน พิสณุพงศ์ ผู้อํานวยการศูนย์มนุษยวิทยาสิรินธร (องค์การมหาชน) นางยุพา ทวีวัฒนะกิจบวร ผู้ช่วยปลัดกระทรวงวัฒนธรรม นางจันทิมา จริยเมโธ ผู้อํานวยการกองกลาง ผู้บริหารกระทรวงวัฒนธรรม และคณะครู อาจารย์ของโรงเรียนในเขตกรุงเทพมหานครเข้าร่วมในพิธี ณ ห้องประชุม ชั้น 4 ศูนย์มานุษยวิทยาสิรินธร (องค์การมหาชน)
รัฐบาลไทย-ข่าวทำเนียบรัฐบาล-แพลตฟอร์มพัฒนาทักษะ
วันจันทร์ที่ 20 กรกฎาคม 2563
แพลตฟอร์มพัฒนาทักษะ
วันที่ 18 กุมภาพันธ์ 2563
เพื่อสร้างสรรค์บุคลากรด้านเทคโนโลยีและเพิ่มขีดความสามารถในการแบ่งขันขององค์กรในยุคดิจิทัล
18 ก.พ. 63 เวลา 8.30 น. ณ บริเวณหลังตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์ผลงานวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการศึกษา (EdTech) โดยกระทรวงดิจิทัลเพื่อเศรษฐกิจและสังคม
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายณัฏฐพล ทีปสุวรรณ รัฐมนตรีว่าการกระทรวงศึกษาธิการ นําคณะวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการศึกษา (EdTech) เสนอผลงานประกอบด้วย Globlish แพลตฟอร์มการเรียนภาษาอังกฤษออนไลน์ให้มีประสิทธิภาพและหลากหลาย Inskru แพลตฟอร์มชุมชนสําหรับครูผู้สอนในการแลกเปลี่ยนแนวคิดการสอน เพื่อเปลี่ยนห้องเรียนให้มีความสุขและมีคุณภาพ Sati บริการฝึกขับรถขนาดใหญ่เสมือนจริง โดยการใช้ Digital Content ให้ผู้ฝึกได้รับการฝึกก่อนขับจริง เพื่อแก้ไขปัญหาการเกิดอุบัติเหตุเพิ่มสมรรถนะและฝีมือแรงงาน และ Skooldio แพลตฟอร์มพัฒนาทักษะ เพื่อสร้างสรรค์บุคลากรด้านเทคโนโลยี และเพิ่มขีดความสามารถในการแข่งขันขององค์กรในยุคดิจิทัล ซึ่งนายกรัฐมนตรีได้แสดงความชื่นชมต่อผลงานที่ถูกพัฒนาโดยคนรุ่นใหม่ และรัฐบาลนั้นก็เน้นแก้ไขและปฎิรูปเรื่องการศึกษามาโดยตลอด ทั้งเยาวชนและบุคลากรทางการศึกษา เพื่อสร้างความเป็นสากล รวมทั้งการใช้เทคโนโลยีเข้ามาเป็นตัวช่วยในชีวิตประจําวัน นายกรัฐมนตรียังเสนอแนะให้มีการต่อยอดเทคโนโลยีเพื่อประยุกต์ใช้ในด้านต่าง ๆ เช่น ด้านระบบการขนส่ง ด้านการเกษตร อีกด้วย
รัฐบาลไทย-ข่าวทำเนียบรัฐบาล-บีโอไอร่วมประชุมคณะอนุกรรมการร่วม (ไทย-ญี่ปุ่น) ว่าด้วยการเสริมสร้างสภาพแวดล้อมทางธุรกิจ ครั้งที่ 9 ภายใต้ความตกลง JTEPA
วันศุกร์ที่ 28 กุมภาพันธ์ 2563
บีโอไอร่วมประชุมคณะอนุกรรมการร่วม (ไทย-ญี่ปุ่น) ว่าด้วยการเสริมสร้างสภาพแวดล้อมทางธุรกิจ ครั้งที่ 9 ภายใต้ความตกลง JTEPA
วันที่ 28 กุมภาพันธ์ 2563 นางสาวดวงใจ อัศวจินตจิตร์ เลขาธิการบีโอไอ เป็นประธานการประชุมคณะอนุกรรมการร่วม (ไทย-ญี่ปุ่น) ว่าด้วยการเสริมสร้างสภาพแวดล้อมทางธุรกิจ ครั้งที่ 9 ภายใต้ความตกลง JTEPA
วันที่ 28 กุมภาพันธ์ 2563 นางสาวดวงใจ อัศวจินตจิตร์ เลขาธิการบีโอไอ เป็นประธานการประชุมคณะอนุกรรมการร่วม (ไทย-ญี่ปุ่น) ว่าด้วยการเสริมสร้างสภาพแวดล้อมทางธุรกิจ ครั้งที่ 9 ภายใต้ความตกลง JTEPA เพื่อหารือแนวทางการปรับปรุงสภาพแวดล้อมทางธุรกิจให้แก่นักลงทุนญี่ปุ่นในประเทศไทย รวมถึงนโยบายส่งเสริมการลงทุนกฎหมาย และระเบียบที่เกี่ยวข้องกับการลงทุน โดยเน้นให้ความสําคัญและสร้างความร่วมมือในเรื่องการพัฒนาทรัพยากรมนุษย์ให้มากยิ่งขึ้น ณ โรงแรม อีสติน แกรนด์ สาทร กรุงเทพฯ
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สำนักนายกรัฐมนตรี ครั้งที่ 4/2560
วันพุธที่ 8 กุมภาพันธ์ 2560
รมต.นร. ออมสินฯ เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 4/2560
ภายหลังเลิกประชุมเวลาประมาณ 16.30 น. รัฐมนตรีประจําสํานักนายกรัฐมนตรีได้แถลงผลการประชุมฯ ว่า
วันนี้ (8 กุมภาพันธ์ 2560) เวลา 15.00 น. ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี ได้เป็นประธานการประชุมคณะกรรมการกองทุนเงินช่วยเหลือผู้ประสบสาธารณภัย สํานักนายกรัฐมนตรี ครั้งที่ 4/2560
ภายหลังเลิกประชุมเวลาประมาณ 16.30 น. รัฐมนตรีประจําสํานักนายกรัฐมนตรีได้แถลงผลการประชุมฯ ว่า
ที่ประชุมได้ทราบผลการดําเนินงานในการช่วยเหลือผู้ประสบปัญหาน้ําท่วมทางภาคใต้ ซึ่งได้ดําเนินการช่วยเหลือไปแล้วในหลายภาคส่วน เช่น การเร่งจ่ายเงินช่วยเหลือผู้เสียชีวิต และการสํารวจความเสียหายบ้านเรือน แต่ทั้งนี้ ความเสียหายจากปัญหาน้ําท่วมนั้นมีมาก จึงต้องทยอยแก้ปัญหาไปในแต่ละจุด โดยสภาพพื้นที่ส่วนใหญ่น้ําได้ลดลงจนกลับเข้าสู่ภาวะปกติแล้ว จะเหลือเพียงบางพื้นที่เท่านั้นที่ยังมีน้ําท่วมขังอยู่
ทั้งนี้ รัฐบาลได้กําชับให้ทางจังหวัดและหน่วยงานที่เกี่ยวข้อง เห็นควรดําเนินงานตามนโยบายของ พลเอก ประยุทธ์ จันทร์โอชา นายกรัฐมนตรี ที่มีดําริให้ตรวจสอบเส้นทางการไหลของน้ําว่าตรงไหนมีสิ่งก่อสร้างที่ขวางลําน้ํา เพื่อจะได้เร่งแก้ไขดําเนินการปรับปรุงเพื่อจะได้ช่วยให้น้ําไหลผ่านได้สะดวก โดยทางกระทรวงคมนาคมได้จัดทําแผนการแก้ไขไว้แล้วในส่วนที่เป็นถนน หรือรางรถไฟ ที่ขวางเส้นทางน้ําอยู่ โดยจะใช้ท่ออุโมงค์คอนกรีต (Box Culvert) เพื่อจะได้ช่วยให้น้ําไหลผ่านได้สะดวกลดปัญหาน้ําท่วมในพื้นที่อีกต่อไป
ตอนท้ายของการแถลงข่าว รัฐมนตรีประจําสํานักนายกรัฐมนตรีได้กล่าวย้ําว่า รัฐบาลโดย พลเอก ประยุทธ์ จันทร์โอชา นายกรัฐมนตรี ได้กล่าวขอบคุณทุกเหล่าทัพและทุกหน่วยราชการตลอดจนทุกภาคส่วนที่เกี่ยวข้อง ได้ร่วมแรงร่วมใจกันให้การช่วยเหลือประชาชนที่ประสบปัญหาน้ําท่วมอย่างเต็มที่จนกระทั่งปัญหาดังกล่าวคลี่คลายไปในทางที่ดีขึ้น นอกจากนี้ จังหวัดที่น้ําลดลงเข้าสู่ภาวะปกติแล้ว ตัวแทนเหล่าทัพได้เริ่มดําเนินการสร้างบ้านใหม่ให้ประชาชนที่บ้านเรือนเสียหายทั้งหลัง และคาดว่าอีก 20 วันต่อจากนี้ไป เมื่อสร้างบ้านแล้วเสร็จ ประชาชนก็จะได้พักอาศัยในบ้านหลังใหม่ ส่งผลให้มีขวัญและกําลังใจที่ดีมากขึ้น
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- “รมช.ประภัตร” ลุยฝน ลงพื้นที่หัวหิน
วันจันทร์ที่ 9 กันยายน 2562
“รมช.ประภัตร” ลุยฝน ลงพื้นที่หัวหิน
“รมช.ประภัตร” ลุยฝน ลงพื้นที่หัวหิน เล็งพัฒนาตลาดสะพานปลาเป็นแหล่งท่องเที่ยวทันสมัยตามแบบญี่ปุ่น
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมการดําเนินงานโครงการพัฒนาตลาดสินค้าสัตว์น้ําคุณภาพพร้อมด้วยคณะผู้บริหารกระทรวงเกษตรและสหกรณ์หัวหน้าส่วนราชการ และเทศบาล ณ ท่าเทียบเรือประมงหัวหิน อําเภอหัวหิน จังหวัดประจวบคีรีขันธ์ว่า จากการลงพื้นที่ในวันนี้ได้มีการหารือร่วมกันกับทุกฝ่ายที่เกี่ยวข้องเพื่อหาแนวทางในการพัฒนาตลาดสะพานปลาหัวหินแห่งนี้ให้เป็นแหล่งท่องเที่ยวที่สําคัญ เพื่อกระตุ้นเศรษฐกิจชุมชนและสร้างรายได้ให้กับชาวบ้าน อย่างไรก็ตามการพัฒนาเพื่อให้เป็นแหล่งท่องเที่ยวนั้น จะต้องไม่ส่งผลกระทบต่อสิ่งแวดล้อมและไม่สร้างความเดือดร้อนให้กับชาวบ้านโดยรอบ โดยได้แนวคิดรูปแบบการดําเนินงานมาจากตลาดปลาซึกิจิในประเทศญี่ปุ่น
อย่างไรก็ตามได้รับฟังปัญหาจากชาวบ้านในพื้นที่ ซึ่งได้ขอให้หน่วยงานที่เกี่ยวข้องช่วยกันอนุรักษ์ท่าเทียบเรือประมงหัวหินไว้เนื่องจากเป็นสถานที่ที่ผูกพันกับชาวหัวหินมายาวนาน เพราะก่อสร้างขึ้นตามพระราชดําริของในหลวงรัชกาลที่ 9 และขอให้เร่งพัฒนาสะพานปลาให้เกิดเป็นรูปธรรม เนื่องจากมีสภาพเก่า ถูกทิ้งร้างไว้นาน ดังนั้นกระทรวงเกษตรและสหกรณ์ ร่วมกับส่วนราชการ และเทศบาล จึงเตรียมเข้ามาดําเนินการซ่อมแซม ตลอดจนเพื่อแก้ปัญหาทําให้ตลาดสะพานปลาแห่งนี้เป็นแหล่งธุรกิจค้าขายให้ชาวบ้านหารายได้ร่วมกันแบบครบวงจร และส่งเสริมให้ชาวประมงในพื้นที่มีรายได้เพิ่มมากขึ้นอีกด้วย
“ตามที่ได้รับฟังปัญหาของชาวบ้านแล้วนั้น ทางกระทรวงฯ จะรีบดําเนินการซ่อมแซมท่าเทียบเรือเก่าขึ้นมาเพื่อเป็นสถานที่ท่องเที่ยวเชิงประวัติศาสตร์ โดยขณะนี้ได้มีการติดต่อประสานงานกับภาคเอกชนแล้ว โดยไม่ใช้งบประมาณของทางราชการ ซึ่งสามารถเริ่มได้ทันที่หลังจากนี้จะให้ทางภาคเอกชนเข้ามาสํารวจดูว่าจะดําเนินการซ่อมแซมอย่างไรได้บ้าง ทั้งคานและพื้นของสะพาน นอกจากนี้ทางเทศบาลเมืองหัวหิน ก็ต้องเข้ามามีส่วนร่วมสนับสนุนในการซ่อมแซมดังกล่าว อาทิ รถเครนช่วยยก เป็นต้น”นายประภัตร กล่าว
สําหรับท่าเทียบเรือประมงหัวหินเป็นท่าเทียบเรือประมงขององค์การสะพานปลาโดยพระราชดําริของในหลวงรัชกาลที่ 9 ทรงห่วงใยถึงความเดือนร้อนของชาวประมง อําเภอหัวหินในการจอดเรือประมงและการขนถ่ายสินค้าสัตว์น้ําขึ้นฝั่งอย่างยากลําบากเมื่อปี 2506 และองค์การสะพานปลา ได้ดําเนินการก่อสร้างท่าเทียบเรือประมงแล้วเสร็จในปี 2508 ให้บริการขนถ่ายสัตว์น้ําจนถึง ปี 2515 องค์การสะพานปลาได้จัดสร้างท่าเทียบเรือประมงขึ้นใหม่อยู่ใกล้เคียงกับท่าเทียบเรือเดิมเพื่อให้บริการขนถ่ายสัตว์น้ํา ทดแทนท่าเทียบเรือประมงเดิมที่ชํารุด ซึ่งปัจจุบันองค์การสะพานปลายังคงเก็บอนุรักษ์ท่าเทียบเรือประมงเดิมเพื่อเป็นอนุสรณ์ความทรงจําในพระมหากรุณาธิคุณของพระบาทสมเด็จพระเจ้าอยู่หัว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“บิ๊กอู๋”เผย ปรับปรุง ก.ม. C188 ให้เป็นธรรม สอดรับวิถีชาวประมง ปราศจากขัดแย้ง
วันอังคารที่ 9 ตุลาคม 2561
“บิ๊กอู๋”เผย ปรับปรุง ก.ม. C188 ให้เป็นธรรม สอดรับวิถีชาวประมง ปราศจากขัดแย้ง
รมว.แรงงาน เผยความคืบหน้า การปรับปรุงกฎหมายอนุสัญญา ILO ฉบับที่ 188 ว่าด้วยการทํางานภาคการประมง ขณะนี้อยู่ในขั้นตอนรับฟังความเห็นทุกภาคส่วน ปรับปรุงกฎหมายให้เกิดความเป็นธรรมแก่ทุกฝ่าย ปราศจากความขัดแย้ง คํานึงถึงธรรมชาติของชาวประมงเป็นสําคัญ
เมื่อวันที่ 9 ตุลาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเป็นประธานการประชุมกลุ่มย่อยกับสมาคมการประมงแห่งประเทศไทย นําโดย นายมงคล สุขเจริญคณา ประธานสมาคมการประมงแห่งประเทศไทย นายภูเบศ จันทนิมิ นายกสมาคมประมงจังหวัดปัตตานีนายอภิสิทธิ์ เตชะนิธิสวัสดิ์ นายกสมาคมการประมงนอกน่านน้ําไทย และนายกสมาคมประมงจังหวัดต่างๆ จํานวนทั้งสิ้น 13 คน เข้าพบ พล.ต.อ.อดุลย์ฯ เพื่อหารือเกี่ยวกับประเด็นความคืบหน้าอนุสัญญาองค์การแรงงานระหว่างประเทศ (ILO) ฉบับที่ 188 ว่าด้วยการทํางานภาคการประมง ค.ศ. 2007 (2550) โดยมีนายจรินทร์ จักกะพาก ปลัดกระทรวงแรงงาน พร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย ณ ห้องประชุมรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยรัฐมนตรีว่าการกระทรวงแรงงาน กล่าวว่า ในวันนี้สมาคมการประมงแห่งประเทศไทยได้มาติดตามประเด็นความคืบหน้าอนุสัญญาองค์การแรงงานระหว่างประเทศ (ILO) ฉบับที่ 188 ว่าด้วยการทํางานภาคการประมง ซึ่งขณะนี้อยู่ในขั้นตอนการสร้างความรับรู้ความเข้าใจและหารือร่วมกันกับหน่วยงานที่เกี่ยวข้อง โดยการดําเนินการทุกขั้นตอนจะต้องเกิดความเหมาะสมและเป็นธรรมกับทุกฝ่าย ขณะเดียวกันจะต้องปราศจากความขัดแย้ง
พล.ต.อ.อดุลย์ฯ ยังกล่าวอีกว่า การดําเนินการปรับปรุงกฎหมายอนุสัญญาองค์การแรงงานระหว่างประเทศ (ILO) ฉบับที่ 188 ว่าด้วยการทํางานภาคการประมงนั้น จะคํานึงถึงวิถีชีวิตความเป็นอยู่ของชาวประมงไทยด้วย ทั้งนี้ จะมีการหารือเพื่อให้เป็นที่ยอมรับจากผู้มีส่วนได้ส่วนเสียและทุกภาคส่วนที่เกี่ยวข้อง สอดคล้องตามเจตนารมณ์ เพื่อให้ได้ข้อสรุปในประเด็นต่างๆ ร่วมกันต่อไป
รัฐบาลไทย-ข่าวทำเนียบรัฐบาล-ศูนย์รับคำขออนุญาต ยกระดับบริการภาครัฐ
วันศุกร์ที่ 24 สิงหาคม 2561
ศูนย์รับคําขออนุญาต ยกระดับบริการภาครัฐ
รัฐบาลตั้งศูนย์รับคําขออนุญาต เพื่อเป็นศูนย์กลางรับคําขออนุญาตจากประชาชนแทนหน่วยงานรัฐ และจัดส่งเรื่องต่อไปยังหน่วยงานต่าง ๆ แบบเบ็ดเสร็จ ณ จุดเดียว ครอบคลุมกฎหมายที่เกี่ยวข้องกับกิจกรรมของประชาชนถึง 76 ฉบับ 44 หน่วยงาน และงานบริการภาครัฐ 375 รายการ
ศุกร์ที่ 24 ส.ค.61
ศูนย์รับคําขออนุญาต ยกระดับบริการภาครัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลตั้งศูนย์รับคําขออนุญาต เพื่อเป็นศูนย์กลางรับคําขออนุญาตจากประชาชนแทนหน่วยงานรัฐ และจัดส่งเรื่องต่อไปยังหน่วยงานต่าง ๆ แบบเบ็ดเสร็จ ณ จุดเดียว ครอบคลุมกฎหมายที่เกี่ยวข้องกับกิจกรรมของประชาชนถึง 76 ฉบับ 44 หน่วยงาน และงานบริการภาครัฐ 375 รายการ โดยในระยะแรกนําร่องเปิดรับคําขออนุญาตในกลุ่มธุรกิจ 2 ประเภท ได้แก่ ธุรกิจอาหารและเครื่องดื่ม และธุรกิจค้าปลีก และเตรียมขยายเพิ่มอีก 7 ธุรกิจภายในสิ้นปีนี้ คือ ธุรกิจรีสอร์ทขนาดเล็ก สปา ฟิตเนส ก่อสร้างและรับเหมาก่อสร้าง ซ่อมและขายอุปกรณ์อิเล็กทรอนิกส์ สถานพยาบาลสัตว์เลี้ยงขนาดเล็ก ร้านกาแฟและ Co-Working Space ทั้งนี้ เพื่อยกระดับการบริการภาครัฐให้ประชาชนได้รับความสะดวกและประหยัดเวลามากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงกลาโหม  ต้อนรับการเยี่ยมคำนับของ  ผู้บัญชาการทหารสูงสุดสาธารณรัฐแห่งสหภาพเมียนมา
วันพุธที่ 30 สิงหาคม 2560
รองนายกรัฐมนตรีและรัฐมนตรีว่าการกระทรวงกลาโหม  ต้อนรับการเยี่ยมคํานับของ  ผู้บัญชาการทหารสูงสุดสาธารณรัฐแห่งสหภาพเมียนมา
รองนายกรัฐมนตรีและรัฐมนตรีว่าการกระทรวงกลาโหม  ต้อนรับการเยี่ยมคํานับของ  ผู้บัญชาการทหารสูงสุดสาธารณรัฐแห่งสหภาพเมียนมา
พล.ต.คงชีพ ตันตระวาณิชย์ โฆษก กห. เปิดเผยว่า เมื่อ 30 ส.ค.60 เวลา 11.30 น. พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับ พล.อ.อาวุโส มิน อ่อง ไหล่ (Min Aung Hlaing) ผบ.ทสส.สาธารณรัฐแห่งสหภาพเมียนมาและคณะ ณ ศาลาว่าการกลาโหม ในโอกาสเดินทางเยือนประเทศไทยเพื่อเข้าร่วมประชุมคณะกรรมการระดับสูง ( High Level Committee : HLC ) ไทย – เมียนมา ครั้งที่ 5 โดยไทยเป็นเจ้าภาพจัดขึ้น ระหว่าง 28 – 31 ส.ค.60
พล.อ.ประวิตร ได้กล่าวแสดงความขอบคุณ ที่ประธานาธิบดีเมียนมา ได้เดินทางมาถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ที่ผ่านมา และกล่าวถึง ความสัมพันธ์ของกองทัพทั้งสองประเทศ ที่มีความร่วมมือกันใกล้ชิดในทุกระดับอย่างสม่ําเสมอ พร้อมทั้งชื่นชมความสําเร็จของการประชุมคณะกรรมการระดับสูง ( HLC ) ไทย – เมียนมา ครั้งที่ 5 โดยเชื่อมั่นว่า ผลสําเร็จจากการประชุม จะช่วยส่งเสริมให้ความสัมพันธ์และความร่วมมือระหว่าง กห.ไทย และ กห.เมียนมา เป็นไปอย่างแน่นแฟ้น อันจะนําไปสู่การสานต่อและการบูรณาการความร่วมมือทางทหารที่มีอยู่ระหว่างกันให้ก้าวหน้ายิ่งขึ้น โดยเฉพาะความร่วมมือกันแก้ปัญหาในพื้นที่ชายแดน ทั้งปัญหายาเสพติด การใช้ความรุนแรง และการค้าขายตามแนวชายแดนที่ไม่ถูกต้อง เพื่อสร้างความเข้าใจระหว่างกันไม่ให้เกิดปัญหาขึ้น
พล.อ.อาวุโส มิน อ่อง ไหล่ ได้กล่าวขอบคุณไทย ที่สนับสนุนการเจรจาสันติภาพในเมียนมาที่ผ่านมา สําหรับการประชุมคณะกรรมการระดับสูงที่จัดขึ้น สามารถตกลงร่วมมือกันได้ด้วยดีในทุกเรื่อง ซึ่งการทํางานร่วมกันของกลไกความร่วมมือในการรักษาความสงบเรียบร้อยตามแนวชายแดน ระหว่างไทย – เมียนมา ที่มีอยู่ เช่น คณะกรรมการระดับสูง (HLC) คณะกรรมการชายแดนส่วนภูมิภาค (RBC) และคณะกรรมการชายแดนส่วนท้องถิ่น (TBC) เป็นพัฒนาการที่ก่อให้เกิดความสัมพันธ์ที่ดีขึ้นของชายแดนทั้งสองประเทศอย่างต่อเนื่อง โดยไม่มีปัญหาใหญ่ที่สําคัญเกิดขึ้น สําหรับปัญหาที่เกิดในรัฐยะไข่ รัฐบาลกําลังแก้ปัญหาตามกฎหมายของประเทศ พร้อมทั้งขอยืนยัน ที่จะร่วมกันสร้างความสงบสุขตามแนวชายแดนทั้งสองประเทศและเป็นมิตรที่ดีกับไทยตลอดไป
รัฐบาลไทย-ข่าวทำเนียบรัฐบาล-รัฐบาลหนุนเอกชนร่วมลงทุน ยกระดับโครงสร้างโลจิสติกส์ของประเทศ
วันพฤหัสบดีที่ 16 สิงหาคม 2561
รัฐบาลหนุนเอกชนร่วมลงทุน ยกระดับโครงสร้างโลจิสติกส์ของประเทศ
รัฐบาลตั้งเป้ากระจายการลงทุนสู่ภาคเหนือและภาคอีสานโดยผลักดันโครงการพัฒนาโครงสร้างพื้นฐานและบริการสาธารณะ ได้แก่ การพัฒนาสถานีขนส่งสินค้า 2 โครงการ
พฤหัสบดีที่ 16 ส.ค.61
รัฐบาลหนุนเอกชนร่วมลงทุน ยกระดับโครงสร้างโลจิสติกส์ของประเทศ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลตั้งเป้ากระจายการลงทุนสู่ภาคเหนือและภาคอีสานโดยผลักดันโครงการพัฒนาโครงสร้างพื้นฐานและบริการสาธารณะ ได้แก่ การพัฒนาสถานีขนส่งสินค้า 2 โครงการ คือ ศูนย์การขนส่งชายแดน จ.นครพนม วงเงินลงทุน 1,300 ล้านบาท โดยภาครัฐและเอกชนร่วมกันลงทุนทั้งค่าที่ดิน การควบคุมงานก่อสร้าง และเครื่องมืออุปกรณ์ต่าง ๆ และศูนย์เปลี่ยนถ่ายรูปแบบการขนส่งสินค้าเชียงของ จ.เชียงราย วงเงินลงทุน 2,800 ล้านบาท ซึ่งจะมีทั้งการลงทุนที่ดิน โครงสร้างพื้นฐาน อุปกรณ์ขนถ่ายสินค้า อุปกรณ์สํานักงานและส่วนประกอบ และระบบการบริหารด้านการขนส่งและโลจิสติกส์ ทั้งนี้ รัฐบาลมุ่งหวังพัฒนาภูมิภาคให้เป็นศูนย์กลางการขนส่งสินค้าอีกแห่งหนึ่งของประเทศไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สกศ.ทบทวนแผนการศึกษาชาติ - เปลี่ยนแนวทำงานพร้อมรับมือ COVID [กระทรวงศึกษาธิการ]
วันพฤหัสบดีที่ 16 เมษายน 2563
สกศ.ทบทวนแผนการศึกษาชาติ - เปลี่ยนแนวทํางานพร้อมรับมือ COVID [กระทรวงศึกษาธิการ]
สกศ.ทบทวนแผนการศึกษาชาติ - เปลี่ยนแนวทํางานพร้อมรับมือ COVID
จากสถานการณ์การแพร่ระบาดของ COVID-19 สร้างผลกระทบในทุกภาคส่วนไม่เว้นแต่ภาคการศึกษา สํานักงานเลขาธิการสภาการศึกษา (สกศ.) จึงพลิกวิกฤตครั้งนี้ให้เป็นโอกาสในการทบทวนนโยบายการศึกษาต่าง ๆ พร้อมทั้งนําเทคโนโลยีมาช่วยขับเคลื่อนงาน เตรียมแผนงานพัฒนาการศึกษาให้มีประสิทธิภาพหลังพ้นวิกฤตนี้
สภาการศึกษาในยุค COVID-19
เลขาธิการสภาการศึกษา (ดร.สุภัทร จําปาทอง) กล่าวถึงการปรับแนวทางการทํางาน ตามนโยบายของรัฐมนตรีว่าการกระทรวงศึกษาธิการ (นายณัฏฐพล ทีปสุรรณ) โดย สกศ. ได้ลดจํานวนคนทํางานลงให้เหลือ 25 % ส่วนอีก 75 % ให้ปฏิบัติงานจากบ้าน (Work From Home) พร้อมทั้งเพิ่มมาตรการรักษาความสะอาดในสถานที่ราชการ รวมถึง Social Distancing ซึ่งบุคลากร สกศ. ปฏิบัติกันอย่างเคร่งครัด
อย่างไรก็ตามแม้ว่า สกศ. อาจต้องเลื่อนการประชุมสัมมนา (Seminar) และการลงพื้นที่ (Site Visit) เพื่อสํารวจข้อมูลและจัดทํานโยบาย-แผนการศึกษา แต่ได้ใช้ Video Conference และเทคโนโลยีอื่นๆ มาช่วยในการทํางานให้มีประสิทธิภาพมากยิ่งขึ้น
เดินหน้าปรับแผนปฏิรูปประเทศด้านการศึกษา
ตามที่ รัฐมนตรีช่วยว่าการกระทรวงศึกษาธิการ (ดร.คุณหญิงกัลยา โสภณพนิช) มอบหมายเลขาธิการสภาการศึกษา พิจารณาแต่งตั้งคณะอนุกรรมการสภาการศึกษา (อนุ ฯ กกส.) เฉพาะกิจเพื่อการจัดทําข้อเสนอการปรับปรุงแผนการปฏิรูปประเทศด้านการศึกษา โดยมี ศาสตราจารย์ศรีราชา วงศารยางกูร เป็นประธาน นั้น
ดร.สุภัทร จําปาทอง กล่าวว่า ขณะนี้ คณะอนุ ฯ กกส. เฉพาะกิจ และทีม สกศ. ได้รับฟังข้อคิดเห็นจากหน่วยงานที่เกี่ยวข้อง ติดตามผลกิจกรรมที่แล้วเสร็จ และเสนอปรับกิจกรรมในอนาคต ให้สอดคล้องกับสภาวการณ์เปลี่ยนแปลงของปัจจุบัน เพื่อสะท้อนการปรับแผนฯ ต่อสํานักงานสภาพัฒนาการเศรษฐกิจและสังคมแห่งชาติ (สภาพัฒน์) เพื่อเสนอคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-เตรียมพบกับ !!! งานกาชาด ประจำปี 2562
วันศุกร์ที่ 18 ตุลาคม 2562
เตรียมพบกับ !!! งานกาชาด ประจําปี 2562
กระทรวงอุตสาหกรรม ขอเชิญเที่ยวงานกาชาด ประจําปี 2562 ระหว่างวันที่ 15 – 24 พฤศจิกายน 2562 ณ สวนลุมพินี ถนนพระรามที่ 4 เวลา 10.30 - 22.00 น.
กระทรวงอุตสาหกรรม ขอเชิญเที่ยวงานกาชาด ประจําปี 2562 ระหว่างวันที่ 15 – 24 พฤศจิกายน 2562 ณ สวนลุมพินี ถนนพระรามที่ 4 เวลา 10.30 - 22.00 น.
พบกับร้านกระทรวงอุตสาหกรรมในงานกาชาด ประตู 1 ฝั่งถนนวิทยุ
ร่วมสนุกกับเกมและกิจกรรมความบันเทิง มากมาย ตลอด 10 วัน 10 คืน
เพลิดเพลินไปกับมหรสพและการแสดงที่หาชมได้ยาก
พบกับนิทรรศการ การออกร้าน และร่วมทําบุญกับสภากาชาดไทย เที่ยวสนุก สุขใจ ได้กุศล รายได้โดยเสด็จพระราชกุศลบํารุงสภากาชาดไทย
ติดตามรายละเอียดเพิ่มเติมได้ที่ https://www.facebook.com/103255389810075/posts/1586359901499609?sfns=mo